Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Marta Álvarez Alonso andreak egindako galderaren erantzuna, Foru Diputazioak emana, zailtasun edo gatazka sozialeko egoeran dauden adingabeentzako egoitza-arretako 15 plazako zerbitzuaren kontratuari buruzkoa. Galdera 2021eko otsailaren 5eko 14. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 26an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Marta Álvarez Alonso andreak galdera egin du zailtasun edo gizarte-gatazkako egoeran dauden adingabeentzako egoitza-arretako 15 plazako zerbitzuaren kontratuari buruz (10-21/PES-00056). Hona Nafarroako Gobernuko Eskubide Sozialetako kontseilariak informatzeko duena:

*Zergatik dago kontratu hori aberaste bidegabeko egoeran?*

Aurreikusita dago Gizain Fundazioak hartuko duela bere gain baliabide hori kudeatzeko mandatua, babesgabetasuneko egoeran dauden adingabeentzako Behaketa eta Harrera Zentroa kudeatzen duen bezala.

*Noiztik dago egoera horretan?*

2015eko apirilaren 16tik.

*Noizko aurreikusten da kontratu berriaren esleipena?*

Aurreikusita dago mandatu gehigarri bat egitea Gizain Fundazioari, gizarte-gatazkan dauden adingabeentzako behaketa zentroaren ardura har dezan 2021eko azken hiruhilekotik aurrera.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko otsailaren 26an.

Eskubide Sozialetako kontseilaria: María Carmen Maeztu Villafranca